Ásetingar og reglur um avhending av skyldueintøkum til Landsbókasavnið eru galdandi uttan mun til á hvørjum miðli verkið fyriliggur. Tí skulu útgávur av talgildum kunningartilfari og útgávur á netinum eisini avhendast. Skyldan áliggur teimum, sum framleiða talgildar útgávur, ella sum leggja talgildar útgávur út á internetið. Landsbókasavnið ger av, hvussu avhendingin í slíkum førum fer fram. Fráboðan Fyri útgávur á internetinum er galdandi, at útgevarar, feløg, virki, stovnar ella einstaklingar hava skyldu til at fráboða Landsbókasavninum hesar útgávur so hvørt, sum tær verða almannakunngjørdar. Fyri talgilt tilfar, ella tá ið talan er um útgávur á netinum, hava tey, sum almannakunngera ella leggja út slíkt tilfar, hesar møguleikar at fráboða og/ella senda okkum tilfarið: Farið inn á síðuna Miðladepil. Útgevarar Útgevarar, prentvirki, miðlafyritøkur o. tl. kunnu gera avtalu við Landsbókasavnið um at senda framleitt og almannakunngjørt tilfar beinleiðis. Sigið Landsbókasavninum frá, tá tit ætla at fara undir at senda okkum tilfar, sum kemur undir reglurnar um skylduavhending. Tað ber til at senda okkum tilfarið við at fara inn á leinkið: Send tilfar til Landsbókasavnið. Einstaklingar, stovnar, ráð, nevndir, virki, feløg Hesi, sum geva út eitt nú rit, álit, frágreiïngar ella greinir á internetinum, hava skyldu til at fráboða og senda Landsbókasavninum útgivna tilfarið. Hetta kann gerast við at fara inn á leinkið: Send tilfar til Landsbókasavnið. Fráboða við telduposti Um ikki ber til at brúka ein av omanfyri standandi framferðarhættum, kann útgáva fráboðast við telduposti: [email protected] Upplýsið tá altíð navn, bústað, teldupost og telefon umframt hvør er rithøvundur og/ella útgevari, tittul á riti og leinki, um ritið er hjálagt ella skal takast niður av netinum. Innheysting av netinum Landsbókasavnið innheystar annars við jøvnum millumbilum alt fo-navnaøkið á internetinum. Hetta merkir tó ikki, at útgevarar sleppa undan at boða frá og senda Landsbókasavninum talgild bókmentalig verk, so sum greinir, rit o. tl. Eisini eiga útgevarar at boða Landsbókasavninum frá um útgávur, sum koma út á heimasíðum, sum ikki eru á fo-navnaøkinum. Ritgerðir Á Landsbókasavninum taka vit fegin ímóti serritgerðum á kandidat-ella masterstøði umframt doktararitgerðum, sum eru skrivaðar av føroyingum ella eru um føroysk viðurskifti. Tað ber til at senda okkum ritgerðina við at fara inn á leinkið: Send okkum tína ritgerð.